Številka:900- 37/2018-4

Datum:07.02.2018

**Z A P I S N I K**

23. seje Sveta Četrtne skupnosti Šmarna gora, ki je bila v torek, 06. 02. 2018 s pričetkom ob 18.00 uri, v sejni sobi na sedežu ČS, Pločanska 8, Ljubljana.

Sejo je sklical in vodil predsednik sveta g. Primož Burgar (v nadaljevanju: predsedujoči).

Seja se je snemala.

Predsedujoči je ugotovil, da je na začetku seje od 13 članov sveta navzočih 7 članov sveta, kar je pomenilo, da je bil svet sklepčen in je lahko pričel z delom.

**NAVZOČI ČLANI SVETA**: Primož Burgar, Bogdan Groznik, Franc Marolt, mag. Tanja Muha,

Renata Jernejc, mag. Alenka Pirjevec, Renata Zajc in

Valentin Zavašnik.

**OPRAVIČENO ODSOTNA:** dr. Dragan Matić in Alojz Suhoveršnik

**ODSOTNI:** Stanislav Artelj, Marko Ramovž in Maja Premrl

**OSTALI NAVZOČI:**

Janez Zajec-vodja varnostnega okoliša Policijske postaje Šiška in Brigita Pavlič- Služba za lokalno samoupravo,MU,MOL

Predsedujoči je predlagal dnevni red, ki so ga člani sveta prejeli skupaj s sklicem za sejo.

Razpravljal ni nihče, zato je predsedujoči dal na glasovanje naslednji **DNEVNI RED:**

1. **Potrditev zapisnika 22. seje Sveta Četrtne skupnosti Šmarna gora, Mestne občine Ljubljana**
2. **Aktivnosti med 22. in 23. sejo- prejeta in poslana pošta**
3. **Poročilo predsednika sveta**
4. **Izvedbeni načrt in register tveganj za leto 2018**
5. **Pobude, predlogi in vprašanja članov sveta ter pobude občanov**

Navzočih je bilo 7 članov sveta.

Opredeljenih je bilo 7 članov sveta.

**Za** predlagani **dnevni red** je glasovalo 7 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 22. SEJE SVETA ČETRTNE SKUPNOSTI ŠMARNA GORA, MESTNE OBČINE LJUBLJANA**

Gradivo za to točko dnevnega reda so člani sveta prejeli skupaj z vabilom na sejo.

Ker razprave ni bilo, je predsedujoči dal na glasovanje naslednji

**PREDLOG SKLEPA št. 1/ 23:**

**Svet četrtne skupnosti Šmarna gora potrjuje zapisnik 22. seje brez pripomb.**

Navzočih je bilo 7 članov sveta.

Opredeljenih je bilo 7 članov sveta.

**Za** predlagani **sklep** je glasovalo 7 članov sveta.

**Sklep je bil sprejet.**

**AD 2**

**AKTIVNOSTI MED 22. IN 23. SEJO- PREJETA IN POSLANA POŠTA**

Gradivo so člani sveta prejeli naknadno. Vprašanj s strani članov ni bilo.

**AD 3**

**POROČILO PREDSEDNIKA SVETA**

Predsedujoči je podal poročilo.

*Ob 18.35 uri se je navzočnost na seji spremenila* *( prisotnih 8 članov sveta*).

**AD 4**

**IZVEDBENI NAČRT IN REGISTER TVEGANJ ZA LETO 2018**

Gradivo so člani sveta prejeli skupaj z vabilom na sejo.

Predsedujoči je pojasnil je, da je izvedbeni načrt podlaga za izvrševanje finančnega načrta ČS, register tveganj pa dokument, s katerim se ugotovi kakšna tveganja nastajajo pri delovanju ČS.

Ker pripomb ni bilo je predsedujoči dal na glasovanje naslednja predloga sklepov

**PREDLOG SKLEPA št. 2/ 23:**

**Svet ČS Šmarna gora potrjuje izvedbeni načrt izvajanja programov vezanih na finančni načrt četrtne skupnosti za leto 2018 brez pripomb.**

Navzočih je bilo 8 članov sveta.

Opredeljenih je bilo 8 članov sveta.

**Za** predlagani **sklep** je glasovalo 8 članov sveta.

**Sklep je bil sprejet.**

**PREDLOG SKLEPA št. 3/ 23:**

**Svet ČS se je seznanil z registrom tveganj za leto 2018 in ga potrjuje brez pripomb.**

Navzočih je bilo 8 članov sveta.

Opredeljenih je bilo 8 članov sveta.

**Za** predlagani **sklep** je glasovalo 8 članov sveta.

**Sklep je bil sprejet.**

**AD 5**

**POBUDE, PREDLOGI IN VPRAŠANJA ČLANOV SVETA TER POBUDE OBČANOV**

► **Pobude občanov:**

* Člani sveta so gradivo prejeli skupaj z vabilom.

Obravnavana je bila pisna pobuda za razširitev ceste med Zgornjim Dobenim in vasjo Rašica. Želja

Dobencev je, da se vzpostavi povezovalno pot čez Rašico do Gameljn, za kar je potrebna razširitev

dela poti.

Po razpravi je predsedujoči dal na glasovanje

**PREDLOG**  **SKLEPA ŠT. 4/23:**

**V osrednjem delu vasi je cesta na Rašici ozka in ne dovoljuje dodatnega povečanega prometa skozi vas, ki bi nastal z povezovalno cesto. Že sedaj je za vaščane in obiskovalce problematično srečevanje vozil v zgornjem delu vasi. Poleg tega, je to gozdna cesta, namenjena kmetijski mehanizaciji in ne obvozni cesti. Mnenja smo, da povezovalna pot od Zgornjega Dobenega čez Rašico ni potrebna, poleg tega pa želimo ohraniti čist zrak in naravo.**

**Zato je Svet ČS Šmarna gora proti razširitvi poti od Dobenega čez Rašico.**

Navzočih je bilo 8 članov sveta.

Opredeljenih je bilo 8 članov sveta.

**Za** predlagani **sklep** je glasovalo 8 članov sveta.

**Sklep je bil sprejet.**

* **Pošta Slovenije**

Svet ČS je obravnaval dopis Pošte Slovenije, katerega so člani sveta prejeli kot gradivo skupaj vabilom. Pošta Slovenije bi rada reorganizirala poslovanje in zaprla poštno enoto 1211 Šmartno.

Član Alojz Suhoveršnik je posredoval pisno mnenje glede zaprtja enote v Šmartnem. Meni, da zaprtje nesprejemljivo, saj bi bila pot do pošte Brod za uporabnike iz Gameljn in Rašice še bolj oddaljena. Do pošte Brod morajo namreč priti z javnim prevoznim sredstvom ali osebnim avtomobilom.

Tudi ostali člani so v razpravi menili, da je zaprtje enote v Šmartnu nesprejemljivo iz naslednjih razlogov:

- oddaljenost prebivalcev Gameljn in Rašice, da pridejo do Pošte Brod se bo še povečala

- pošta Brod nima zagotovljenih dovolj parkirnih prostorov za stranke

- vsak prebivalec mora imeti doseg pošte do 4 km- naših prebivalcev je takšnih cca 95 %, ki bi imeli

do pošte brod več kot 4 km

- enota pošte v Šmartnu je edina na območju Četrtne skupnosti Šmarna gora

Po razpravi je predsedujoči dal na glasovanje

**PREDLOG**  **SKLEPA ŠT. 5/23:**

**Stališče Četrtne skupnosti Šmarna gora glede preoblikovanja pošte je, da se upošteva dejstvo, da je Pošta 1211 Šmartno edina v kraju oziroma na območju četrtne skupnosti, zato naj ostane kot enota in je proti njeni ukinitvi.**

Navzočih je bilo 8 članov sveta.

Opredeljenih je bilo 8 članov sveta.

**Za** predlagani **sklep** je glasovalo 8 članov sveta.

**Sklep je bil sprejet.**

***►* Pobude, predlogi in vprašanja članov sveta:**

**Primož Burgar j**e izpostavil problematiko izvajanja zimske službe – pluženja na območju Gameljn. V Gameljnah je kar nekaj ulic,ki se ne plužijo, ker niso v planu zimske službe, imajo pa status javnega dobra oz. v lasti MOL-a. Predlagal je, da se na OGDP pošlje seznam vseh delov občinskih ulic in poti, za vključitev v plan zimske službe.

Pisne pripombe glede izvajanja zimske službe v Gameljnah je posredoval tudi član sveta **Alojz Suhoveršnik.** Ob zadnjem sneženju se je zopet pokazalo, kako neorganizirano je čiščenje snega po vaseh. Predlaga sestanek z vsemi podizvajalci, zadolženimi za pluženje v naši ČS in da se OGDP obvesti, katere ulice in poti je potrebno dodatno vnesti v program zimske službe.

Po razpravi je predsedujoči dal na glasovanje

**PREDLOG**  **SKLEPA ŠT. 6/23:**

**Pripravi se seznam občinskih ulic in poti v četrtni skupnosti, ki se sedaj ne plužijo, da se jih dodatno vnese v program zimske službe. Dejstvo je, da tudi krajani naše ČS plačujejo dajatve Mestni občini Ljubljana, zato jim je potrebno zagotoviti tudi zimsko službo.**

Navzočih je bilo 8 članov sveta.

Opredeljenih je bilo 8 članov sveta.

**Za** predlagani **sklep** je glasovalo 8 članov sveta.

**Sklep je bil sprejet.**

Dnevni red je bil izčrpan in predsedujoči je sejo zaključil ob 19:30 uri.

Zapisala:

Brigita Pavlič Primož Burgar

Predsednik Sveta četrtne skupnosti

Šmarna gora

Mestne občine Ljubljana